WildSide is 'n lieflike gastehuis wat tussen Nelspruit en Witrivier geleë is. WildSide is sentraal, naby talle besienswaardighede geleë. Dit sluit besienswaardighede van die Laeveld soos die Krugerwildtuin, Sabie met pragtige watervalle, God's Window by Graskop, Die Kolkgate, Blyderivierspoort, Pelgrimsrus en die Sudwala-grotte in.
Gaste kan kies tussen 4 gerieflike kamers. Kamer 1 en 2 het elk 'n en suite-badkamer en kamer 3 en 4, op die boonste verdieping deel 'n volledige badkamer. Elke kamer het 'n waaier en tee- en koffiemaakgeriewe. Die kamers word daagliks skoongemaak.
Die gastehuis het 'n kroeg met 'n TV met DStv, 'n pooltafel en binnebraaigeriewe. Die tuin is goed versorg en daar is 'n swembad.
Middle-weg 66, Witrivier, 1240, Mpumalanga